M О Д Е Л   У Г О В О Р А
За јавну набавку услуга израде техничке документације за реконструкцију гараже „Зелени венац“
у доле наведеном тексту Модела уговора, понуђач попуњава све ставке осим оних где је наведено „не попуњава понуђач“

Закључен између:
1. Јавног комуналног предузећа за јавне гараже и паркиралишта „Паркинг сервис“, Преконошка улица 28в, Нови Београд, кога заступа в.д. директора Андрија Чупковић, спец. струк. менаџ.саобр. (у даљем тексту: Наручилац) 
МБ – 07046383
ПИБ –100214228
Текући рачун – 160-6000001292180-17 Banca Intesa а.д. Београд

и

2. _____________________________________________, са седиштем у ________________ , ул. __________________________број __________, кога заступа директор _____________________________ (у даљем тексту: Давалац услуга) 
МБР_______________
ПИБ 	_______________
Текући рачун	_______________ код Банке __________________ а.д. _________________               
Опционо: чланови групе 
1. _________________________________________________________________________;
2. _________________________________________________________________________;
3. _________________________________________________________________________;
Опционо: подизвођачи
1. _________________________________________________________________________
_________________________________________________________________________;
2.
_________________________________________________________________________ 
_________________________________________________________________________;
3. 
_________________________________________________________________________
_________________________________________________________________________;
Напомена: Опционо се попуњава искључиво у случају подношења понуде са подизвођачима или заједничке понуде. Када је реч о понуди са чланицом потребно је уписати: пословна имена свих осталих учесника, имена и презимена лица овлашћених за заступање, седиште, ПИБ, матични број и број текућег рачуна.
Када је реч о понуди са подизвођачем потребно је уписати: пословна имена свих осталих учесника, имена и презимена лица овлашћених за заступање, седиште, ПИБ, матични број, навођење дела уговора који извршава подизвођач и број текућег рачуна када је предвиђено непосредно плаћање доспелих потраживања подизвођачу за део уговора који је он извршио (подразумевајући да се текући рачун подизвођача наводи само у случају плаћања подизвођачу непосредно). 

Уговорне стране сагласно констатују: 
[bookmark: _GoBack]- да је Наручилац у складу са чланом 52. Закона о јавним набавкама ("Сл. Гласник РС" бр. 91/19 и 92/23) донео Одлуку бр._______ од _________године, о спровођењу отвореног поступка јавне набавке услуга- израде техничке документације за реконструкцију гараже „Зелени венац“, број набавке ЈН-56-У/25, за који је јавни позив истовремено са конкурсном документацијом послат  на објављивање  на Портал јавних набавки на дан ________2025.  године, а објављен____________ године;
-да је на основу Извештаја о поступку јавне набавке од ________2025. године, Одлуком о додели уговора бр. _________ од _______2025. године, прихваћена Понуда бр. ___________од ______2025. године, понуђача – _______________, са седиштем у ___________, ул. ________ бр. __. (не попуњавати)

Члан 1.
Предмет Уговора је пружање услуге израде Техничке документације за потребе реконструкције дела објекта гараже „Зелени венац“ (у даљем тексту:Техничка документација), у свему у складу са захтевима, спецификацијом, техничким карактеристикама и техничким описом, као и Пројектним задацима из Конкурсне документације Наручиоца и прихваћене понуде Даваоца услуга, бр. ______ од _____2025. године, који чине саставни део овог Уговора. 
Ради реализације предмета Уговора из става 1. овог члана, Давалац услуга се обавезује да потпише и Уговор о поверљивости, који је саставни део конкурсне документације, а који се односи на податке и информације који су одређени или ће бити одређени као пословна тајна, у складу са Законом о приватном обезбеђењу и Правилником о начину вршења послова техничке заштите и коришћења техничких средстава, као и обавезе Даваоца услуга у вези са коришћењем и чувањем поверљивих података, одређених као пословна тајна. 

Члан 2.
Услуга израде Техничке документације из Члана 1. овог Уговора обухвата:
· Израду Идејног решења- ИДР, за прибављање локацијских услова,
· Израду Идејног пројекта- ИДП, за потребе исходовања Решења о одобрењу за извођење радова, са Планом управљања отпадом за време извођења радова на реконструкцији и пренамени дела објекта,
· Израду Пројекта за извођење радова- ПЗИ, на реконструкцији ради пренамене дела јавне гараже, са свим потребним пројектима и елаборатима у складу са важећим законима, прописима и стандардима за ову врсту радова, а у складу са Идејним пројектом и Одобрењем за извођење радова,
· Израду Плана превентивних мера безбедности и здравља на раду, за све врсте радова, у складу са важећом Уредбом о безбедности и здрављу на раду на привременим или покретним градилиштима.

Члан 3.
Давалац услуга се обавезује да израду Техничке документације изврши у складу са:
· [bookmark: _Hlk152919534]Законом о планирању и изградњи, осталим важећим законима, прописима, техничких стандардима и нормативима за пројектовање и техничку контролу
· Правилником о садржини, начину и поступку израде и вршења контроле техничке документације према класи и намени објекта 
· Правилником о техничким нормативима за заштиту од пожара стамбених и пословних објеката и објеката јавне намене,
· Правилником о техничким захтевима за заштиту гаража за путничке аутомобиле од пожара из експлозија,
· Правилником о начину вршења послова техничке заштите и коришћења техничких средстава,
· важећим прописима, стандардима и нормативима за врсту радова који су предмет Уговора,
· Законом о приватном обезбеђењу,
· Законом о заштити од пожара, Законом о заштити животне средине и Законом о безбедности и здрављу на раду.

Члан 4.
У поступку израде Техничке документације, Давалац услуга је обавезан: 
1. Да изради и прибави сву потребну документацију за израду и комплетирање Техничке документације која је предмет Уговора,
1. Да у склопу фазе пројекта за извођење (ПЗИ) изради обједињени тендерски предмер радова за све свеске техничке документације,
1. Да документацију уради у складу са важећим прописима и важећим законима: Законом о планирању и изградњи, Правилником о поступку спровођења обједињене процедуре електронским путем, у складу са Упутством за формате електронских докумената и њихово достављање у ЦЕОП-у, Правилником о садржини, начину и поступку израде и вршења контроле вршења техничке документације према класи и намени објекта, важећих подзаконских аката који се односе на конкретну врсту услуге, важећих прописа, стандарда и норматива за ову врсту услуге,  
1. Да  део уговорене документације изради у складу са Законом о приватном обезбеђењу и Правилником о начину вршења послова техничке заштите (Део свеске 5 ТИС, системи техничке заштите Идејног пројекта – ИДП, Пројекта за извођење - ПЗИ и Пројекат система техничке заштите са Планом система техничке заштите и др.), а који по основу наведених прописа и Правилника о пословној тајни Наручиоца, представљају пословну тајну; Да предметну документацију изради у одговарајућем броју контролисаних копија и у одговарајућуј форми по процедури прописаној Правилником о пословној тајни Наручиоца, 
1. Да прибави све потребне услове и сагласности на техничку документацију која је предмет Уговора и на основу које ће се изводити радови у складу са законском регулативом и посебним критеријумима имаоца јавних овлашћења,
1. Да документацију уради у складу са стандардима, нормативима и правилницима за пројектовање објекта и садржаја у објекту који је предмет  Уговора, осталим важећим прописима који се односе на израду техничке документације за врсту објекта чија је изградња предмет овог Уговора, као и на основу постојећег стања на терену,
1. Да по потписивању Уговора достави Наручиоцу акт о именовању пројектног тима који се састоји од координатора пројектног тима задуженог за израду целокупне Техничке документације, одговорних пројектаната за израду пројеката Техничке документације, а који испуњавају одговарајуће услове и поседује лиценце у складу са Законом о планирању и изградњи,
1. Да по потписивању овог Уговора достави Наручиоцу динамички план за израду целокупне техничке документације, 
1. Да изради и прибави сву потребну документацију за израду и комплетирање Техничке документације која је предмет Уговора (ажурне геодетске подлоге, све потребне истражне радове, елаборат заштите од пожара, синхрон план, припремне радове, као и сва остала истраживања, израде елабората и пратеће документације, прибављање и израда документације, потребне за израду предметне техничке документације за прибављање Решења о одобрењу за извођење радова),
1. Да активно сарађује са Наручиоцем у току израде техничке документације и да присуствује координационим састанцима организованим од стране овлашћених представника Наручиоца,
1. Да подноси редовне извештаје овлашћеном представнику Наручиоца о степену извршености техничке документације,
1. Да при пројектовању у техничку документацију угради савремена, рационална и ефикасна техничка решења, а посебно везано за одрживи развој и мере заштите животне средине,
1. Да о свом трошку и у што краћем временском року изврши исправке у техничкој документацији настале у случају примедби надлежних предузећа и институција,
1. Да у име и о трошку Наручиоца поднесе захтев за прибављање Решења о одобрењу према важећем Закону о планирању и изградњи,
1. Да у току израде Техничке документације отклања у року од 5 дана све примедбе Наручиоца и надлежног органа за издавање Решења о одобрењу за извођење радова, а у супротном да Наручиоцу надокнади штету коју услед тога Наручилац претрпи, 
1. Да при пројектовању у свим елаборатима и пројектима усклади архитектонска, конструктивна, саобраћајна и решења инсталација и опреме, 
1. Да уради синхрон план свих постојећих и изведених инсталација, потписан од стране свих одговорних пројектаната,
1. Да обезбеди лице које ће бити именовано за координатора за безбедност и здравље на раду у фази пројектовања,
1. Да у складу са Уредбом о безбедности и здрављу на раду на привременим или покретним градилиштима изради План превентивних мера за све врсте радова предвиђених техничком документацијом,
1. Да у складу са важећим уредбама и законима о управљању отпадом изради План управљања отпадом од грађења и рушења и прибави Решење о сагласности на исти од надлежног органа и достави га Наручиоцу,
1. Да прибави сагласност Министарства унутрашњих послова, Управе за ванредне ситуације на Пројекат за извођење. 
1. Да на Техничку документацију прибави сагласност Наручиоца;
1. Да уради техничку документацију, са свим потребним радовима и предмером и предрачуном радова,
1. Да Наручиоцу преда комплетну Техничку документацију која је предмет Уговора након отклањања свих примедби, у 3 (три) истоветна примерака у штампаној форми и у електронском облику (на ЦД-у), у оригиналним програмима и у ''PDF''- у роковима дефинисаним динамичким планом,
· Техничку документацију која је предмет Уговора израђује и испоручује у 3 (три) штампана примерка за сваку књигу  и на ЦД у електронској “едит”-абилној форми и то:
-    Текстуални део документације формата “*.doc”– снимљен као “Word 2003” документ и у формату “*.pdf” за општу документацију,
-  Нумерички део документације - Предмер и предрачун радова и опреме испоручи као засебан фајл, на истом CD-у, формата “*.xls” - снимљен као “ Excel 2003” документ и у “pdf” формату,
-  Графички део документације (у целости векторска графика) формата “*.dwg”– снимљена као “AutoCAD 2007” документ) и у “pdf” формату,
-   Димензије свеске у А4 формату (спирала, регистаратор, тврд повез...) које ће бити увезане јемствеником. Димензије цртежа на формату у складу са размером цртежа, а у свему према Правилнику о садржини, начину и поступку израде и начину вршења техничке контроле документације према класи и намени објекта.
Члан 5.
Наручилац се обавезује да:
1. Да по потписивању Уговора, достави Даваоцу услуга акт о именовању радног тима за праћење израде техничке документације,
1. Да писаним путем обавести Даваоца услуга о увођењу у посао за израду уговорене Техничке документације, и том приликом му преда сву расположиву  документацију потребну за израду Техничке документације 
1. Да активно сарађује са пројектним тимом Даваоца услуга при изради Техничке документације, давајући му упутства, сугестије, примедбе, др.,
1. Да по потреби Даваоцу услуга упути писани позив за отклањање недостатка (исправке, измене и/или допуне) Техничке документације, а на основу примедби Наручиоца и одреди примерени рок за отклањање истих,
1. Да након усаглашавања са достављеном техничком документацијом, потписује Записник о пријему извршених услуга.

Члан 6. 
Давалац услуга је дужан да  у поступку израде Техничке документације, која је предмет Уговора, формира радни тим састављен од стручних лица која поседују тражене лиценце, као и Сертификате прописане позитивним прописима за пружање оваквих  услуга.

Члан 7. 
Уговорне стране су сагласне да ће услуге из члана 1. Уговора, Наручилац платити Даваоцу услуга, по јединичним ценама из прихваћене Понуде Даваоца услуга бр._________ и то:
· за услугу израде Техничке документације- Идејног решења- ИДР, износ од ______________ динара,
· за услугу израде Техничке документације- Идејног пројекта- ИДП, са Планом управљања отпадом за време извођења радова на реконструкцији и пренамени дела објекта, износ од ______________ динара,
· за услугу израде Техничке документације- Пројекта за извођење са Планом превентивних мера безбедности и здравља на раду, износ од ______________ динара, 
а што  укупно износи ____________ динара. 
У цене из овог члана није урачунат ПДВ, који пада на терет Наручиоца.

Члан 8.
Наручилац се обавезује да плаћања по овом Уговору врши на следећи начин:
· износ из Члана 7. став 1. алинеја 1. Уговора, по прибављеним локацијским условима за реконструкцију ради пренамене дела јавне гараже,
· износ из Члана 7. став 1. алинеја 2. Уговора,  по прибављеном Решењу о одобрењу за извођење радова на реконструкцији ради пренамене дела јавне гараже,
· износ из Члана 7.  став 1. алинеја 3. Уговора,  по завршетку израде Плана превентивних мера безбедности и здравља на раду и Пројекта за извођење радова на реконструкцији ради пренамене дела јавне гараже и прибављању сагласности Министарства унутрашњих послова на техничку документацију,
све у року до 45 дана од дана пријема код Наручиоца испостављених фактура, издате у складу са Законом о електронском фактурисању од стране Даваоца услуга, на текући рачун Даваоца услуга број ___________који се води код_______________________.

Члан 9.
Давалац услуга се обавезује да услуге израде Техничке документације из Члана 1. Уговора изврши у следећим роковима:
· рок за израду Техничке документације- Идејног решења, за потребе исходовања локацијских услова, је _____календарских дана, који почиње да тече од дана достављања писменог обавештења Наручиоца о увођењу у посао. У овај рок се не урачунава време од предаје ИДР-а, до добијања Решења о сагласности имаоца јавних овлашћења,
· рок за израду Техничке документације- Идејног пројекта, са Планом управљања отпадом за време извођења радова на реконструкцији и пренамени дела објекта је _____календарских дана, који почиње да тече од дана исходовања услова имаоца јавних овлашћења,
· рок за израду Техничке документације- Пројекта за извођење са Планом превентивних мера безбедности и здравља на раду од _________календарских дана, који почиње да тече од дана од дана прибављања Решења о одобрењу за извођење радова. 
У случају прекорачења уговорених рокова за извршење преузетих обавеза по овом Уговору, Наручилац има право да Даваоцу услуга зарачуна и наплати уговорну казну у висини од 0,2% укупно уговорене цене из Члана 7. Уговора за сваки дан прекорачења уговореног рока, али не више од 5%.
Поред износа уговорне казне из предходног става, Давалац услуга је дужан да Наручиоцу накнади и разлику до висине стварне штете коју услед тога претрпи.
Наручилац задржава право да раскине уговор у сваком моменту уколико Давалац услуга прекорачи уговорене рокове и у случају када висина уговорне казне не пређе износ од 5% укупно уговорене цене.

Члан 10.
У складу са чланом 156. Закона о јавним набавкама, рокови за извршење уговорених обавеза из члана 9. овог Уговора могу бити продужени из следећих објективних разлога:
· кашњења надлежног органа у издавању Законом дефинисаних услова за израду техничке документације;
· кашњење у издавању налога, упутства и одобрења од стране Наручиоца у роковима дефинисаним динамичким планом који утичу на испуњење уговореног рока завршетка, а који нису последица пропуста Даваоца услуга; 
· неиспуњење неке од обавеза Наручиоца на начин дефинисан конкурсном документацијом и овим Уговором; 
· других објективних разлога за које Наручилац закључи да су оправдани;
· више силе. 
Давалац услуга ће одмах у писаној форми обавестити Наручиоца о настанку претходно наведених околности због којих посао може каснити. С тим у вези, Давалац услуга је у обавези да Наручиоцу достави писани захтев за продужење уговореног рока у року од 5 (пет) дана од дана сазнања за околности из става 1.овог Члана, пре истека уговором дефинисаног рока за израду техничке документације. Захтев за продужетак рока треба да садржи детаље о узроцима и разлозима кашњења.
	Одмах по пријему захтева из претходног става Наручилац ће размотрити разлоге и оправданост захтева за продужење рока. Уколико Наручилац усвоји захтев Даваоца услуга за продужење уговореног рока, уговорне стране ће у складу са чланом 156. ЗЈН,  продужити уговорени рок, сачињавањем анекса.

Члан 11.
По завршетку Идејног решења и прибављеним локацијским условима, Идејног пројекта са Планом управљања отпадом за време извођења радова и прибављеном Решењу о одобрењу за извођење радова, као и Пројекта за извођење са Планом превентивних мера безбедности и здравља на раду, за сваки појединачно, сачиниће се Записници о пријему извршених услуга који ће бити оверени од стране овлашћених лица оба уговарача.
Записници из претходног става овог члана представљају основ за испостављање фактура, које ће Давалац услуга испоставити Наручиоцу.


Члан 12.
[bookmark: _Hlk152925418]Давалац услуга је дужан да Наручиоцу достави неопозиву гаранцију своје пословне банке за: 
· добро извршење посла на износ од 10% од укупно уговорене цене из Члана 7. Уговора (без ПДВ) и са роком важења који је најмање 30 (тридесет) дана дужи од дана испуњења уговорних обавеза, коју доставља најкасније у року од 10 (десет) дана од дана достављања писаног обавештења од стране Наручиоца о увођењу у посао израде техничке документације. 
           Достављање средства финансијског обезбеђења из овог Члана, сматраће се уговорном обавезом, те недостављање истог сматра се неиспуњењем обавеза дефинисаних овим Уговором.
	Наведено средство финансијског обезбеђења Наручилац има право да активира у случају да Давалац услуга у потпуности или делимично не извршава своје уговорне обавезе или их не извршава на начин и у роковима како је то уговорено, као и у случају раскида Уговора.

Члан 13.
Давалац услуга се обавезује да на позив Наручиоца, а најкасније у року од 10 (десет) дана од дана достављања писаног обавештења од стране Наручиоца о увођењу у посао, достави: 
1. Полису осигурања од професионалне одговорности за израду техничке документације, сходно члану 129а Закона о планирању и изградњи Републике Србије и Правилнику о условима осигурања од професионалне одговорности, у износу не мањем од 65.000 еура у динарској противредности на дан исплате по средњем курсу НБС, са учешћем Даваоца услуга по сваком штетном догађају (франшизом) у износу не већем од 10% од осигуране суме. 
Полиса осигурања мора да покрива период почев од увођења Даваоца услуга у посао па до истека уговореног рока за завршетак посла укључујући и плаћање накнаде за евентуалне штетне последице настале услед учињених пропуста за време трајања осигурања.
Достављање наведене полисе осигурања, је уговорна обавеза, те ће се недостављање исте, сматрати неиспуњењем обавеза дефинисаних овим Уговором, због којих Наручилац има право на једнострани раскид Уговора, као и право да наплати средство обезбеђења за добро извршење посла.

Члан 14.
Уколико Наручилац претрпи штету због нестручно или неквалитетно пружених услуга, Давалац услуга је дужан Наручиоцу у потпуности надокнадити штету коју претрпи у складу са позитивним прописима о накнади штете.

Члан 15.
Давалац услуга се обавезује да ће све поверљиве информације које су одређене или ће бити одређени као пословна тајна, у складу са Законом о приватном обезбеђењу и Правилником о начину вршења послова техничке заштите и коришћења техничких средстава, а који му буду доступни приликом реализације овог Уговора, чувати као пословну тајну, да их неће користити за стицање сопствене користи, нити неовлашћено откривати трећим лицима, с обзиром да је то противно пословању Наручиоца и да може да штети његовим интересима и пословном угледу, а што ће бити регулисано Уговором о поверљивости у смислу члана 1. став 2. овог Уговора.  
Потписивање Уговора о поверљивости из члана 1. став 2. овог Уговора од стране Даваоца услуга, сматра се уговорном обавезом, те ће се непотписивање истог, сматрати неиспуњењем обавеза дефинисаних овим Уговором, у ком случају овај Уговор престаје да важи једностраним раскидом од стране Наручиоца.

Члан 16.
Давалац услуга се обавезује да у складу са закљученим Уговором о поверљивости из Члана 1. став 2. овог Уговора, достави Наручиоцу изјаве ангажованих стручних лица о обавези чувања и заштите поверљивих информација као пословне тајне.
	Ангажована стручна лица Даваоца услуга не могу се мењати у периоду важења уговора без сагласности Наручиоца, а у случају да је неопходно извршити замену неких од тих лица, Извођач радова је у обавези да ангажује друга лица која испуњавају све услове које је захтевао Наручилац.
Члан 17.
Уговор ступа на снагу даном потписивања од стране оба уговарача.  

Члан 18.
   Уговор престаје да важи у следећим случајевима: 
– споразумом уговорних страна,
– једностраним раскидом од стране Наручиоца, уколико Давалац услуга у потпуности или делимично не извршава своје обавезе предвиђене Уговором, или их извршава са закашњењем и на начин супротно одредбама овог Уговора,
– једностраним раскидом од стране Наручиоца у случају кршења одредаба, односно раскида Уговора о поверљивости из члана 1. став 2. овог Уговора,
– испуњењем уговорних обавеза,
– у другим случајевима предвиђеним Законом и овим Уговором.  

	У било којем случају престанка важења Уговора из претходног става, изузев у случају из става 1. алинеја 1. и 4. отказни рок је 7 (седам) дана од дана пријема обавештења о раскиду Уговора, у којем су оба уговарача дужна да извршавају своје уговорене обавезе до истека отказног рока.
У свим случајевима једностраног раскида овог Уговора од стране Наручиоца, Давалац услуга је обавезан да Наручиоцу  накнади сву материјалну штету по општим правилима о одговорности за штету.

Члан 19.
За све што није регулисано Уговором примењиваће се позитивни законски прописи.
Члан 20.
У случају евентуалног спора надлежан је Привредни суд у Београду.

Члан 21.
Уговор је сачињен у 6 (шест) истоветних примерака од којих свака уговорна страна задржава по 3 (три) примерка.

За  ДАВАОЦА УСЛУГА				       За   НАРУЧИОЦА

____________________		     Андрија Чупковић, спец.струк.менаџ.саобр.

НАПОМЕНА:

Овај модел уговора саставни је део објављене конкурсне документације, а који су привредни субјекти (одговорно лице привредног субјекта) у обавези да попуне (изузев на местима где је наведено „не попуњавати“), чиме потврђују да прихватају све елементе модела уговора и сагласни су да се у коначни текст Уговора са изабраним понуђачем, унесу и остали елементи из Конкурсне документације и прихваћене Понуде.
 

